[{"text_idx": "#000002", "text": "Mae oddeutu 70 achos positif o Covid wedi cael eu cysylltu a\u0302 Gw\u0302yl y Dyn Gwyrdd - gw\u0302yl gerddorol fwyaf Cymru a gafodd ei chynnal ym Mannau Brycheiniog fis diwethaf am y tro cyntaf ers y pandemig."}, {"text_idx": "#000003", "text": "Fe ddenodd yr w\u0302yl dorf o oddeutu 25,000."}, {"text_idx": "#000004", "text": "Wrth olrhain data dywed Iechyd Cyhoeddus Cymru fod 71 achos posib yn gysylltiedig a\u0302'r w\u0302yl ond nad oedd yr achosion o reidrwydd wedi cael eu trosglwyddo yn yr w\u0302yl - gallai rhai fod wedi cael eu trosglwyddo tra'n cymdeithasu ymhlith mynychwyr cyn y digwyddiad neu wrth deithio i neu adref o'r w\u0302yl."}, {"text_idx": "#000005", "text": "Dywed y trefnwyr nad oes tystiolaeth gadarn i brofi bod yr achosion wedi'u trosglwyddo yn yr w\u0302yl."}, {"text_idx": "#000006", "text": "Wrth gyrraedd safle'r w\u0302yl roedd hi'n ofynnol i fynychwyr ddangos prawf eu bod wedi'u brechu rhag Covid neu ganlyniad prawf llif unffordd negatif."}, {"text_idx": "#000007", "text": "Dywed trefnwyr yr w\u0302yl bod y nifer o achosion yn unol a\u0302'r hyn y gellid ei ddisgwyl mewn tref yr un maint a Chrughywel - lleoliad yr w\u0302yl."}, {"text_idx": "#000009", "text": "Disgrifiad o\u2019r llun, Dywed trefnwyr yr w\u0302yl bod pobl yn teimlo'n ddiogel o ran diogelwch rhag Covid"}, {"text_idx": "#000010", "text": "Mae'r niferoedd yn llai na'r niferoedd sydd wedi cael eu cysylltu a\u0302 gwyliau eraill yn ystod yr haf."}, {"text_idx": "#000011", "text": "Ddechrau mis diwethaf cafodd 4,700 o achosion eu cysylltu a\u0302 gw\u0302yl Boardmasters yng Nghernyw - yn eu plith 56 achos gan Fwrdd Iechyd Bae Abertawe."}, {"text_idx": "#000012", "text": "Roedd 1,000 o achosion positif yn gysylltiedig a\u0302 gw\u0302yl Latitude yn Suffolk."}, {"text_idx": "#000013", "text": "Bellach mae cyfradd yr achosion o Covid yng Nghymru yn 415.3 ymhob 100,000 ond mae arwyddion bod y niferoedd yn gostwng."}, {"text_idx": "#000014", "text": "Mae nifer y rhai sy'n gorfod cael triniaeth ysbyty yng Nghymru ar eu huchaf ers mis Mawrth."}, {"text_idx": "#000016", "text": "Lluniau: Gw\u0302yl y Dyn Gwyrdd 2021"}, {"text_idx": "#000027", "text": "'Gw\u0302yl Fair Forwyn, dechrau'r gwanwyn'"}, {"text_idx": "#000028", "text": "Cofio'r brotest ar y bont"}]